Tala -agi tezga-d di taddart n Yimeɛanden, ɣef wayen iɣ-d-tenna Na Tasaɛdit (54 yiseggasen) tala d agerruj n taddart seg zik ; ttasen-d ℽur-s ula seg tudrin niḍin, tala -agi ufenett- id tebna akken i d-nna Na Wardiya deg awal-is benen-tt imezdaɣ n taddart s weẓru akked ssiman, tesɛa lɛin yettazzal mliḥ, am unebdu am ccetwa, tala-agi n Buzegza ttegmen deg-s si zik , aman -is semmḍit deg unebdu , ma di ccetwa ḥemmun. Tala -agi zzin-as-d isekla si lǧiha n ufella ttaxxerrubt ttameqrant, tesɛa i iẓera qqaren-as iɛesssasen n tala. Ma d ayen yeɛnan tujjya di tala -agi yettili-d ass n ssebt akked larbeɛa taṣebḥit ttruḥent tlawin, tiqcicin ad-agment yerna ad awint tibettiyin , tikampurin ttawint-id aman deg –sen, mi ara ad- awḍent ɣer tala , ad ččarent tibettiyin mebaɛed ad serdent ifassen-nsent , aqadum-nsent , iḍaren-nsent.